MT
L 3/8
Il-Ġurnal Uffiċjali tal-Unjoni Ewropea
5.1.2023
REGOLAMENT TA’ IMPLIMENTAZZJONI TAL-KUMMISSJONI (UE) 2023/53 tal-4 ta’ Jannar 2023 dwar l-awtorizzazzjoni ta’ preparazzjoni tal-Pediococcus acidilactici CNCM I-4622 bħala addittiv fl-għalf għall-ispeċijiet kollha tal-annimali (Test b’rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu, Billi: (1)
Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri għall-għoti ta’ tali awtorizzazzjoni.
(2)
F’konformità mal-Artikolu 7(1) tar-Regolament (KE) Nru 1831/2003 ġiet ippreżentata applikazzjoni għallawtorizzazzjoni tal-preparazzjoni tal-Pediococcus acidilactici CNCM I-4622.
Flimkien ma’ dik l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
(3)
L-applikazzjoni tikkonċerna l-awtorizzazzjoni ta’ preparazzjoni tal-Pediococcus acidilactici CNCM I-4622 bħala addittiv fl-għalf għall-ispeċijiet kollha tal-annimali, biex tiġi kklassifikata fil-kategorija tal-addittivi “addittivi teknoloġiċi” u fil-gruppi funzjonali “regolaturi tal-aċidità” u “tejjieba tal-kundizzjoni iġjenika”.
(4)
Fl-opinjoni tagħha tad-29 ta’ Ġunju 2022 (2), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li skont il-kundizzjonijiet proposti tal-użu, il-preparazzjoni tal-Pediococcus acidilactici CNCM I-4622 ma għandhiex effetti avversi fuq is-saħħa tal-annimali, is-saħħa tal-konsumatur jew l-ambjent.
Ikkonkludiet ukoll li titqies bħala sensitizzatur respiratorju, iżda mhux irritanti għall-għajnejn/għall-ġilda jew sensitizzatur tal-ġilda.
L-Awtorità kkonkludiet ukoll li l-preparazzjoni wriet potenzjal li tnaqqas il-pH u t-tkabbir tal-koliformi fl-għalf likwidu.
Ivverifikat ukoll ir-rapport dwar il-metodi ta’ analiżi tal-addittivi tal-għalf ippreżentat mil-Laboratorju ta’ Referenza stabbilit permezz tar-Regolament (KE) Nru 1831/2003.
(5)
Il-valutazzjoni tal-preparazzjoni tal-Pediococcus acidilactici CNCM I-4622 turi li l-kundizzjonijiet għallawtorizzazzjoni, kif stipulat fl-Artikolu 5 tar-Regolament (KE) Nru 1831/2003, huma ssodisfati.
Għaldaqstant, jenħtieġ li l-użu ta’ din il-preparazzjoni jiġi awtorizzat.
Il-Kummissjoni hija tal-fehma li jenħtieġ li jittieħdu miżuri protettivi xierqa sabiex jiġu evitati effetti negattivi fuq is-saħħa tal-bniedem, b’mod partikolari fir-rigward tal-utenti tal-addittiv.
(6)
Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
ADOTTAT DAN IR-REGOLAMENT:
Artikolu 1 1.
Il-preparazzjoni speċifikata fl-Anness, li tifforma parti mill-kategorija ta’ addittivi “addittivi teknoloġiċi” u mill-grupp funzjonali “regolaturi tal-aċidità”, hija awtorizzata bħala addittiv fin-nutrizzjoni tal-annimali, soġġetta għall-kundizzjonijiet stipulati f’dak l-Anness. 2.
Il-preparazzjoni speċifikata fl-Anness, li tagħmel parti mill-kategorija tal-addittivi “addittivi teknoloġiċi” u mill-grupp funzjonali “tejjieba tal-kundizzjoni iġjenika”, hija awtorizzata bħala addittiv fin-nutrizzjoni tal-annimali, soġġetta għallkundizzjonijiet imniżżlin f’dak l-Anness.
(1) ĠU L 268, 18.10.2003, p. 29. (2) EFSA Journal 2022;20(8):7424.